Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 497

2. Szakmai gyakorlat 2.1. Orgonajáték A főtárgy követelményei kiegészülnek a következőkkel: Katolikusok: Tudja eljátszani — az egész népénektár kíséretét, nagyrészt pedállal, — valamennyi tanult (magyar és latin nyelvű) ordinarium kíséretét (lehetőleg pedállal), szolgálatszerűen, valamint az I., VIII. és IX. mise kíséretét, legalább a Cantus Cantorum szerint, — az Éneklő Egyház antifónáit, himnuszait, zsoltárait, lehetőleg 2—3 változattal a versszakokhoz, — 10 nehezebb korálfeldolgozást az Éneklő Egyházban szereplő dallamokra, — további 10, különböző stílusú és terjedelmű előadási darabot (nagyrészt pedálos műveket). Protestánsok: Legyen képes kísérni az énekeskönyv valamennyi darabját korálkönyvből, pedállal, saját készítésű intonációkkal. Tudjon további 10 nehezebb pedálos korálelőjátékot különböző korokból, valamint különféle stíluskörökből még 5 hosszabb és nehezebb szabadon választott művet, különböző ünnepkörökhöz kapcsolódva. Evangélikusok: A fentieken kívül tudja az énekeskönyv liturgikus része és a zsoltárok kíséretét a korálkönyv szerint. 2.3. A karvezetés és a zongora kötelező tárgy szakmai követelményei megegyeznek a kántor-énekvezető szakképesítés azonos tantárgyi követelményeivel. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes